Document ID: 31996R0833

ΚΑΝΟΝΙΣΜΟΣ (ΕΚ) αριθ. 833/96 ΤΗΣ ΕΠΙΤΡΟΠΗΣ της 6ης Μαΐου 1996 για τροποποίηση του κανονισμού (ΕΚ) αριθ. 2900/95 για τον καθορισμό φόρου κατά την εξαγωγή του προϊόντος που υπάγεται στον κωδικό ΣΟ 1001 90 99
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1863/95 (2), και ιδίως το άρθρο 16,
Εκτιμώντας:
ότι, με τον κανονισμό (ΕΚ) αριθ. 2900/95 του Συμβουλίου (3), όπως τροποποιήθηκε από τον κανονισμό (ΕΚ) αριθ. 328/96 (4), έχει καθορισθεί φόρος κατά την εξαγωγή για το μαλακό σίτο που υπάγεται στον κωδικό ΣΟ 1001 90 99 7
ότι οι τιμές στη διεθνή αγορά του μαλακού σίτου ξεπέρασαν τις κοινοτικές τιμές και παρουσιάζουν αυξητικές τάσεις 7 ότι, υπό την κατάσταση αυτή, είναι δυνατόν να υπάρξουν υπερβολικές εξαγωγές μαλακού σίτου ως έχει ή με τη μορφή μεταποιημένων προϊόντων μαλακού σίτου όπως άλευρα, πλιγούρια και σιμιγδάλια μαλακού σίτου 7 ότι πρέπει, κατ' αρχάς, να τροποποιηθεί ο φόρος κατά την εξαγωγή που ισχύει επί του παρόντος για το μαλακό σίτο σύμφωνα με το παράρτημα του παρόντος κανονισμού και στη συνέχεια να καθορισθεί φόρος κατά την εξαγωγή για τα άλευρα μαλακού σίτου όλυρας και σμιγού και για τα πλιγούρια και σιμιγδάλια μαλακού σίτου και όλυρας που υπάγονται στους κωδικούς ΣΟ 1101 00 15, 1101 00 90 και 1103 11 90 7
ότι οι άδειες εξαγωγής που ζητήθηκαν για τα προϊόντα μαλακού σίτου που υπάγονται στους προαναφερθέντες κωδικούς έως τις 24 Απριλίου 1996 συμπεριλαμβανομένης, εξακολουθούν να ισχύουν και από πρόνοια η ισχύς αυτή είχε περιορισθεί σε 30 ημέρες για να περιορισθούν οι ποσότητες 7 ότι το παρόν μέτρο πρέπει να εφαρμοσθεί μόνο στις άδειες που ζητούνται από τις 25 Απριλίου 1996 για να αποφευχθεί οποιαδήποτε κερδοσκοπία 7
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2900/95 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
«για τον καθορισμό των φόρων κατά την εξαγωγή των προϊόντων που υπάγονται στους κωδικούς ΣΟ 1001 90 99, 1101 00 15, 1101 00 90 και 1103 11 90» 7
2. το άρθρο 1 αντικαθίσταται από το ακόλουθο κείμενο:
«Άρθρο 1
Ο φόρος κατά την εξαγωγή που αναφέρεται στο άρθρο 15 του κανονισμού (ΕΚ) αριθ. 1501/95, για τα προϊόντα που υπάγονται στους κωδικούς ΣΟ 1001 90 99, 1101 00 15, 1101 00 90 και 1103 11 90, καθορίζεται όπως αναγράφεται στο παράρτημα του παρόντος κανονισμού.
Εντούτοις, ο φόρος αυτός δεν εφαρμόζεται στις άδειες εξαγωγής που ζητήθηκαν πριν από τις 25 Απριλίου 1996.» 7
3. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαΐου 1996.

Labels: 2
17